ENGEBE YETHU NG’ABAKRISITAYO
Wunemukolesya Ndeke Esyokadi Esikakangirira e JW.ORG?
Obulighe bunene bunemuseghera hakuhi, omubiiri wethu w’erithulira akayithaghisibawa omwa byalhuba. (Emi 24:11, 12, 20) Erithoka eriwathikya abandu, ithwangana kolesya esyokadi esi erilholerya abandu okwa Ekinywe kya Nyamuhanga n’okwa muthahulha wethu. Okwa kadi kuli ekodi eyikakuthwalha okwa vidiyo Busana Naki Kitholere Erigha e Biblia? n’erikokya erikabwira omundu eriminya omwatsi mungyi kutse eryeghesibwa e Biblia. Abandi bandu ibangana ghana ebitabu byethu aliriryo ibabya ibangana ligha erighenda okwa muthahulha wethu. Isiwasagha eribaha ekadi. Aliriryo isiwasisighirasyo abandu abathekanganaya erianzisibwa.
Ithune omwa mibiiri yethu eya buli kiro, iwangana hira omundu mw’erianzisibwa omw’ibugha wuthi: “Nganawithe hano ekyanganzire erikuha. Ekadi eno yikakuthwalha okwa muthahulha we Intaneti owali kw’omwatsi owathe kw’erithuhira n’esyovidiyo esikakanaya okwa myatsi mingyi muthina-muthina.” (Yn 4:7) Kundi esyokadi ni nyike-nyike, iwanganabya iwunahekire nyike esyowangana ghabira abandu okwa ndambi yosi-yosi.
zul_Latn kam_Latn lug_Latn lug_Latn